google/wiki40b huggingface dataset:
Bernt Bentsen

Kryssingen av Polhavet med «Fram»

Bentsen tok styrmannseksamen i 1890 og dro deretter ut på Ishavet. Han deltok på den første ferden med «Fram» 1893—96 under ledelse av Fridtjof Nansen. Da ekspedisjonen ankom Tromsø på vei mot sibirkysten, ble Bentsen hyrt på stedet for å hjelpe med seilasen til Jugorstredet. Nansen forklarte ikke i sin beretning hvorfor han tok med Bentsen, og det var heller ingen køyeplass til ham. Han måtte dele en allerede full firemanns lugar, som antagelig var mulig fordi én mann alltid var på vakt. Bentsen ble med ekspedisjonen hele veien.
Han var visstnok god til å fortelle skrøner, som var nyttig under en tre år lang drift.

Wellmans Nordpolekspedisjon og Bentsens dødsfall

Bentsen døde under overvintring på Frans Josefs land. Han ble hyrt i 1898 av amerikaner Walter Wellman for en ekspedisjon til Frans Josef Land, som skulle være utgangspunktet for Nordpolen. Bentsen og Paul Bjørvig overvintret i en stein- og torvhule på Kapp Heller. De var en del av en gruppe på seks personer som under ledelse av Evelyn B. Baldwin la ut på en ekspedisjon nordover fra hovedstasjonen de hadde etablert på Kapp Tegetthoff. Det ble bestemt at fire av de seks skulle returnere til hovedbasen, Bjørvig og Bentsen skulle overvintre i den primitive hytten. Stenhula var satt opp ved et depot resten av ekspedisjonsmedlemmene skulle benytte på neste sommers framstøt nordover, de to nordmennene skulle således være vaktmenn for dette depotet. Det var imidlertid meget begrenset hva de hadde fått tillatelse av Baldwin til å bruke i løpet av vinteren. De levde mest på isbjørnkjøtt og kaffe. Bentsen ble syk i begynnelsen av november, og Bjørvig pleide han frem til han døde 2. januar. Tidligere på høsten hadde de to blitt enige om at hvis en av dem døde i løpet av vinteren skulle den andre ikke begrave den døde ute. Dette fordi det på vinterstid ville være umulig å gjøre dette på en sikker måte slik at ikke isbjørner eller hunder fikk tak i liket. Bjørvig tilbrakte derfor resten av vinteren med sin døde kamerat i soveposen. I slutten av februar kom Wellman og de andre til Kapp Heller. De laget da en grav av steiner og holdt begravelse for Bentsen.

Nyere tid

I 1960 kom russiske forskere over Bentsens grav under en ekspedisjon til Wilczek Land, øya der Kapp Heller ligger. Graven var da ødelagt, så de gravla han på nytt. Russerne reiste også et minnesmerke ved graven.
Rheinland-Pfalz' flagg

Rheinland-Pfalz’ flagg er en vannrett delt trikolor i fargene svart, rødt og gult og har forbundslandets våpen midt i kantonen. Våpenet viser merkene for erkebispedømmet og kurfyrstedømmet Trier, et rødt kors på hvitt felt, for kurfyrstedømmet Mainz, et hvitt hjul på rødt felt, og for Kurpfalz, en gul løve på svart felt.
Fargene i Rheinland-Pfalz’ er de flaggfargene. Fargene er valgt til minne om Hambacher Fest i 1832 og står som en tilslutning til tankene om et samlet og demokratisk Tyskland. Flagg og våpen ble innført ved lov av 10. mai 1948, på et tidspunkt da fransk innflytelse gjorde seg sterkt gjeldende i Rheinland-Pfalz. De tyske fargene ble altså valgt før Forbundsrepublikken Tyskland selv var konstituert og hadde antatt flagget i de samme farger.
Flagget er i forholdet 2:3. Rheinland-Pfalz fører ikke noe eget statsflagg.
Tre tyske forbundsland har flagg basert på de tyske fargene svart, rødt og gult. I tillegg til Rheinland-Pfalz er det Niedersachsen og Saarland.
Friherrene av Fürstenberg

Den westfalske friherrelige familien von Fürstenberg er ikke beslektet med fyrstehuset Fürstenberg. Den westfalske slekten nevnes tidligst i 1295 og ble opphøyet i riksfriherrestanden i 1660.
Asiamesterskapet i fotball for kvinner 1977

Asiamesterskapet i fotball for kvinner 1977 ble arrangert i Taiwan. Det var det andre arrangementet av Asiamesterskapet i fotball for kvinner (det første ble arrangert to år før). Taiwan slo Thailand i finalen og ble de andre asiatiske mestre. Regjerende asiamester New Zealand var ikke med i turneringen.

Gruppespill

De seks landene som deltok: India, Hongkong, Indonesia, Taiwan, Singapore og Thailand ble fordelt i to grupper. Vinner og nummer to gikk videre til semifinalen. Ettersom bare Thailand blant forrige mesterskaps semifinalister deltok også i denne turneringen, var det få holdepunkter i forhold til seeding av lagene.
Mikkel Diskerud

Klubbkarriere

Diskerud startet karrieren i Frigg Oslo Fotballklubb, og ble oppdaget av Stabæk Fotball under en turnering i Oslo. Han ble hentet til deres G15 Elite i 2005, og byttet lærested fra Oslo handelsgymnasium til Norges Toppidrettsgymnas i 2007. I 2006 spilte han regelmessig for Stabæks 2. lag, i 2.divisjon. I 2008 hjalp han også klubbens juniorlag med å vinne Norgesmesterskapet for Junior.
Han debuterte for A-laget i 2008, og mottok NFFs pokal for 2.-plass i senior-NM samme år. Under La Manga Cup i 2009, scoret han etter to minutter i sin første kamp det året han ble profesjonell spiller. Han kom også inn som innbytter under Superfinalen 2009 og vant mot Vålerenga, en uke før seriestart. Han startet åpningskampen på benken, men i den andre kampen mot Brann, fikk han sin Tippeliga-debut for Stabæks A-lag. Han kom inn som innbytter ti minutter før full tid, og i det 84. minutt, utlignet han for Stabæk. Kampen endte 1–1. Ingen Stabæk-spillere har før scoret så raskt etter sin Tippeliga/Eliteserie-debut, og Diskerud slettet med dette den forrige rekorden som ble holdt av Martin Andresen.
Diskerud signerte for Rosenborg den 9. august 2012.

Internasjonal karriere

Diskerud har amerikansk mor, og kan derfor representere både Norge og USA. I april 2008 spilte han en turnering for det amerikanske U20-landslaget, hvor han hadde tre assists mot Nord-Irland. Allerede en måned senere spilte han for det norske U18-landslaget mot USA. I 2009 spilte han for det norske U19-landslaget. 
I juni 2009 spilte han igjen for det VM-klare, amerikanske U-20 laget mot Egypt i Alexandria. Han scoret kampens eneste mål, og fikk tittelen "Man of the Match" fra egyptisk TV (Nile Sports and Nile Tv). Han spilte sin første europacupkamp for klubblag 15. juli 2009 som 18-åring i 2. runde av Champions League for Stabæk mot Tirana i Albania. Deltok i U-20 VM i Egypt for USA i kampene mot Tyskland og Korea.
17. november 2010 spilte han sin første landskamp for USAs A-landslag i Nelson Mandela Challenge Cup i Cape Town Stadium mot Den sørafrikanske republikk, og spilte der frem den målgivende pasningen til kampens ene scoring av Juan Agudelo som med dette ble USAs, gjennom alle tider, yngste målscorer i en A-landskamp.
Glommastien

Glommastien er en 35 km lang gang- og sykkelvei som går i runde rundt Nedre Glomma. Den går fra Fredrikstad fergested i bydelen Cicignon, opp langs Glommas vestside i retning bydelen Rolvsøy i Fredrikstad, over Rolvsøysund bro til bydelene Greåker, Alvim og Sannesund i Sarpsborg, forbi Borregaard og over broa ovenfor Sarpefossen. Derifra nedover østsiden via Årum og ned til Gamlebyen i Fredrikstad. Der kan man ta gratis byferge over til Cicignon. Ønsker man en litt kortere tur kan man benytte gang- og sykkelbroen som går direkte fra Alvim til Årum. På Fredrikstad-siden passerer man gjennom gården der Roald Amundsen har sine slektshistoriske røtter. Det meste av stien ligger i Fredrikstad kommune. Langs stien kan man få et innblikk i industriens betydning for regionen i 1800- og 1900-tallets Norge. Blant annet passerer man Lisleby brug i Fredrikstad, der Norges første elektriske lysanlegg ble installert i 1877.
Crabro cribrarius

Utbredelse

Crabro cribrarius finnes lengst sør i Norge. Den er utbredt i mellom- og sør i Europa.

Utseende

Crabro cribrarius er mellom 10 og 16 mm lang og er en svart veps med gule flekker, særlig på sidene av bakkroppen. Brystpartiet (pronotum) er svart. Hodet er mørkt (svart). Munnskjoldet har sølv eller gullfarget korte hår. De har svarte antenner. Frambeina har et spesielt skjoldformet vedheng.

Levevis

Crabro cribrarius har larver som lever i små huler moren har gravd ut i sandjord. De lever som parasitoider, larvene utvikler seg på ulike insekter som moren har fanget og lammet med et stikk. De voksne (imago) finnes i juli og august. De er som voksne rovdyr og lever av andre mindre dyr, særlig på fluer som den fanger i luften.
St. Frans-katedralen i Xi'an

St. Frans-katedralen (kinesisk: 圣方濟主教座堂（南堂）) er den katolske domkirken i Xi'an i provinsen Shaanxi i Folkerepublikken Kina. Den ligger i Wuxing-gaten 17.
Kirken ble bygd i 1716 og utvidet i 1884. Den ble stengt i 1966, ved utbruddet av kulturrevolusjonen, og gjenåpnet i 1980.
ISG Paris

Institut supérieur de gestion eller ISG Paris er en handelshøyskole som ble grunnlagt i Paris i Frankrike i 1967 av det lokale næringslivet.
Blant gradene skolen tilbyr er Master of Science in Management-program, Conférence des grandes écoles og Union des grandes écoles indépendantes.
Det tilhører IONIS Education Group.
Oldtidsruta

Oldtidsruta er ei løype i Fredrikstad og Sarpsborg kommuner i Østfold. Den ble satt sammen i anledning Kulturminneåret 2009 og går innom 12 kulturminner fra bronse- og jernalderen. Den starter ved Solbergtårnet på Skjeberg og går vestover til Fredrikstad, før den svinger nordover til Kalnes, og deretter snur sørover og går forbi Sarpsborg og over Skjebergsletta, før den ender opp ved Jellhaugen i Halden.
Marty Feldman

Bakgrunn

Marty Feldman var sønn av jødisk-russiske immigranter og ble født i London.

Karriere

Da han var 20 år bestemte han seg for å forsøke å gjøre komikk til sin levevei. Han skrev sammen med Barry Took en rekke sketsjer og sitcoms til tv- og radioprogrammer, heriblant den innflytelsesrike Round the Horne (1965-1968).
I 1967 opptrådte han for første gang selv på tv i serien At Last the 1948 Show. I en av sine sketsjer her opptrer han sammen med John Cleese. Sketsjen, hvor Feldman plager en ekspeditør ved å spørre etter bøker som ikke finnes, ble senere en del av Monty Python-gruppens sceneshow og utgitt på et album (uten Feldmans medvirken). Også andre av sketsjene som Feldman i de årene var medforfatter til, ble senere brukt av Monty Python. Blant disse er noen som senere ofte ble trodd å være originale Python-sketsjer. Det var tett kontakt mellom Feldman og de senere Python-medlemmer, også i tv-serien The Frost Report, som Feldman skrev materiale til noen episoder av.
I 1968 fikk Marty Feldman sitt eget TV-show Marty på BBC. Serien fikk stor suksess og mottok to BAFTA-priser og vant en Gullrose ved tv-festivalen i Montreux. I de neste år lagde han flere tv-serier, men samtidig gav hans suksess ham mulighet til å innlede en filmkarriere med Every Home Should Have One (1970). Videre laget han tv i USA med blant annet opptreden i The Dean Martin Show. 
Filmmessig hadde han nok mest suksess sammen med Mel Brooks og Gene Wilder; han medvirket også i Silent Movie i filmer som Frankenstein junior og Glem ikke kamelene.
Rød på Blå

Rød på Blå er et 1. mai-arrangement på utestedet Blå og ble innstiftet av Rød Front i 1999, idag er det Venstrealliansen som står som arrangør. Arrangementet har en tydelig sosialistisk profil, og har gjennom årene blitt et samlingssted for unge på venstresida i politikken. Hvert år holdes det appeller, Internasjonalen synges som allsang og det holdes konserter.
Herr Nilsen

Herr Nilsen er en pub/bar og konsertscene i Oslo. Den ligger i første etasje i C.J. Hambros plass nr. 5, tvers ovenfor Oslo tinghus, og har rundt 150 plasser.
Stedet arrangerer konserter innen de fleste sjangre, selv om det i oppstarten var en ren jazzklubb. Oslo Jazzforum har avholdt konserter i lokalet siden 1996.  Østkanten Bluesklubb, New Orleans Workshop Jazzklubb og Norsk Americana Forum har også faste arrangementer her. En periode på 2000-tallet var Herr Nilsen en del av prosjektet Nasjonal jazzscene. Jazzklubben New Orleans har også hatt sin base her. I 2015 fikk Espen Nilsen, som driver stedet, Ella-prisen, Oslo Jazzfestivals hederspris.
Herr Nilsen startet opp i 1993, og fikk navnet sitt fra initsiativtakeren Espen Nilsen som følte et slags vakum etter bortgangen av Club 7.
Paso Cementerio

Transport

Ruta 31 Coronel Gorgonio Aguiar forbinder Paso Cementerio med Salto, Colonia Itapebí, Biassini og Fernández.
Falsacalolepta

Levevis

Disse billene har larver som lever i død ved av løvtrær, ofte like under barken.

Utbredelse

Arten lever i Bismarckarkipelet.
Altona skole og ressurssenter

Om skolen

Skoleavdelingen ved Altona skole og ressurssenter har noen få elevplasser organisert i ulike grupper mens ressurssenteret står for en utadrettet veiledningstjeneste som tilbyr tjenester til alle grunnskolene i kommunen.
Svømming under Samveldelekene 2018

Svømming under Samveldelekene 2018 arrangeres fra 5. til 10. april 2018, i Gold Coast Aquatic Centre i Gold Coast i Australia. Det konkurreres i totalt 50 øvelser, 38 for funksjonsfriske (19 for menn og 19 for kvinner) og 12 for funksjonshemmede (seks for menn og seks for kvinner).
Lycée Chevrollier

Norskseksjonen

Skolen har siden 1997 huset en norsk seksjon i første klasse (seconde). Dette programmet organiseres gjennom Institut français i Norge og hvert år reiser opptil 6 nordmenn hit. Nordmennene bor sammen med franskmenn på skolens internat i hverdagen, mens i helgene bor de i en fransk vertsfamilie som stort sett har egne barn med elever på skolen. Elevene kan om ønskelig fortsette sin skolegang på lycée Chevrollier etter første året, og med det oppnå en anerkjent fransk eksamen. Elevene som velger dette, velger selv hvordan de ønsker å bo de to siste årene. Vanligst er det å leie en leilighet eller hybel.
Stenoxotus

Utseende

Middelsstore, slanke, langbeinte, brunrøde til svarte trebukker. Dekkvingene er kraftig innsnevret bakover, bakerst som tynne fliker, og når ikke til bakkroppsspissen. Antennene er ganske tynne, omtrent så lange som kroppen. Hodet er snuteformet forlenget, med små, utstående fasettøyne. Pronotum er avrundet sekskantet, smalere foran enn ban, mye smalere enn dekkvingene ves roten. Beina er lange, lårene litt fortykkede.

Utbredelse

Artene er endemiske for Madagaskar.
Koleraepidemien i København 1853

Koleraepidemien i København 1853 var et epidemisk utbrudd av kolera i København. Koleraen brøt ut 11. juni 1853 og varte inntil oktober måned samme år. Opp mot 4 800 mennesker døde av sykdommen under epidemien.
Fagfolk med innsikt i hygiene hadde allerede i 1840-årene advart om at hovedstadens sanitære installasjoner var i dårlig stand og lite hensiktsmessige i forhold til byens behov. Samtidig var vollene en hindring for ekspansjon av byen og derfor vokste innbyggertallet bak vollene. Familier var stuet sammen i bak-og sidehus, mange familier bodde i samme leilighet, og i 1853 hadde innbyggertallet nådd 130 000. I gatene fløt avfall og ekskrementer og byen savnet egentlige kloakker. Drikkevannet var urent overflatevann tilført gjennom uthulede trestammer fra sjøene rundt byen og renovasjonen («nattmennene») var usystematisk og lemfeldig.
Datidens leger sto maktesløse. Man brukte de sedvanlige uttømmende midler (årelating, lavement og oppkast), noe som i mange tilfeller bare forverret tilstanden. En gruppe unge leger tok initiativ til å besøke de hardest rammede kvarterene og yte hygienisk rådgivning, og de verst rammede familiene ble flyttet ut til store teltleire, eksempelvis på Københavns voller, dessuten ble det opprettet bespisning for de fattigste. Allikevel var det nettopp i fattigkvarterene at sykdommen slo hardest til.
Epidemien ebbet ut i oktober 1853. Det var blitt anmeldt 7 219 tilfeller, hvorav 4 737 (56,7 %) hadde hatt dødelig utgang. Tallet ville i dag svare til omtrent 17 500 døde. Fra København ble smitten spredd til provinsen, hvor 24 byer ble angrepet med 1 951 døde som resultat.
Epidemien var en av de sentrale årsaker som var med på å utløse vollenes fall i 1856. Andre følger var opprettelsen av Lægeforeningens boliger på Østerfælled.
Epidemien opptrer i Vilhelm Bergsøes hovedverk Fra Piazza del Popolo.
Nøtteknekker

En nøtteknekker er et redskap som brukes til å knekke eller knuse skallet på nøtter med.

Den funksjonelle nøtteknekkeren

Nøtteknekkeren har en mangeårig historie bak seg. Den eldste kjente nøtteknekkeren av metall er datert til det tredje eller fjerde århundre før Kristus. Denne nøtteknekkeren er utstilt på et museum i Taranto i Italia.
Nøtteknekkere av jern og messing har eksistert siden henholdsvis 1300-tallet og 14-1500-tallet i Europa. Spesielt i England utviklet man mange forskjellige nøtteknekkere i messing. Det finnes typer av mange slags patenter, nøtteknekkere som bruker en hammer-løsning, skruestikke-patenter og de vanlige som benytter seg av vektstangprinsipper, enten de har kopling i enden av nøtteknekkeren (som på bildet) eller litt inne på nøtteknekkeren (som en tang).

Den dekorative nøtteknekkeren

Tre er et materiale som særlig har blitt benyttet til nøtteknekkere i Frankrike og i de tysktalende landene i Europa. De første man kjenner til daterer seg til 14-1500-tallet. Svært ofte ble slike nøtteknekkere pent utskåret og dekorert, som personer, gjerne som militære offiserer, konger, riddere eller liknende med fargerike uniformer. En spak i ryggen åpner munnen på nøtteknekkeren, nøtta legges inn, og knekkes ved å klemme spaken tilbake, altså ikke veldig funksjonelt. Denne nøtteknekkeren ble da også mest brukt til dekorasjon, særlig i forbindelse med julen. Disse nøtteknekkerne fikk forøvrig en viss rolle i Pjotr Tsjajkovskijs ballett basert på E. T. A. Hoffmanns eventyr «Nøtteknekkeren».
Produksjon av slike nøtteknekkere – likesom utskjæring av religiøse figurer og julekrybber – utviklet seg som en håndverkstradisjon og hjemmeindustri i de skogkledde landområdene i Tyskland. De mest kjente og etterspurte nøtteknekkerne kom fra Sonnenberg i Thüringen (også kjent for dukkemakere / marionetter), fra Bayern, eller fra byer i fjellområdet Erzgebirge. Ofte var denne dukkeproduksjonen hovedinntektskilde for folk som levde der. Idag tjener produksjonen fortsatt som en turistattraksjon.
Nøtteknekkerne fra Steinbach ble veldig populære i USA også, og ble tema i "Bavarian village" i Leavenworth, Washington, som også innbefatter et nøtteknekkermuseum. Her vises også nøtteknekkere av porselen, sølv, og messing.
Nøtteknekkere laget av kjente navn som Junghanel, Klaus Mertens, Karl, Olaf Kolbe, Petersen, Christian Ulbricht, og spesielt Steinbachs nøtteknekkere har blitt etterspurte samleobjekter.
I oktober 2008 utga United States Postal Service (USPS) for første gang fire frimerker med nøtteknekkere.
Tangjiazhuang

Tangjiazhuang er en by i provinsen Hebei i det nordlige Kina. Befolkningen innen bygrensene anslås (2005) til 79 100.
Fremont County (Wyoming)

Historie

Fylket ble grunnlagt i 1884 og har fått sitt navn etter oppdageren, politikeren og generalen John C. Frémont.
Skolestreik for klima

Skolestreik for klima eller skolestreik for klimaet (fra svensk: Skolstrejk för klimatet, på engelsk kjent som: School strike for climate, Fridays for Future eller Youth for Climate) er en voksende internasjonal miljøbevegelse blant skoleelever og studenter hvor de holder demonstrasjoner i håp om å endre klimapolitikken. Både global oppvarming, plastforbruk, matsvinn og andre miljøsaker har blitt tatt opp. Bevegelsen ble startet av den svenske skoleeleven Greta Thunberg som streiket hver fredag for miljøsaken. Hun holde også demonstrasjon utenfor den svenske Riksdag i august 2018 og holdt et skilt med teksten «Skolstrejk för klimatet».
Ideen ble senere spredt til andre land, og i begynnelsen av 2019 fantes det 155 lokalgrupper i Tyskland som demonstrerte på 35 forskjellige steder med 26 000 deltakere.
Den 15. mars 2019 ble det anslått at totalt 1,4 millioner skoleelever og studenter har streiket i mer enn 2 000 byer i 125 land.

Historie

Greta Thunberg bestemte seg for å være vekke fra skolen og demonstrere etter en sommer med hetebølger og skogbranner i Sverige. Dette skjedde i august 2018. Hun ble inspirert av elever på en videregående skole i Florida som protesterte mot amerikanske våpenlover etter en skoleskyting. Thunberg krevde at den svenske regjeringen skulle følge Parisavtalens mål om å redusere Co2-utslippene. I tillegg til å holde fredagsdemonstrasjonene utenfor skolen hadde hun også en periode hvor hun demonstrerte i flere dager på rad utenfor det svenske stortinget knyttet til valget. To dager før valget sa hun at hun ville fortsette med skolestreikene til Sverige begynte å følge Parisavtalen. Hun fant opp slagordet «Fridays for Future», som senere ble brukt på andre skolestreiker.
Slagr

Slagr er en norsk trio dannet i 2003 som spiller musikk med folkemusikalsk utgangspunkt. Trioen vant Spellemannprisen 2015 i åpen klasse for Short Stories.
Victoria Pendergast

Idrettskarriere

Pendergast debuterte internasjonal i 2011. Hun deltok første gang i verdenscupen i paraalpint i sesongen 2013/14, der hun kom på tiendeplass totalt, i klassen for sittende. Hun kom der på sjetteplass i utforcupen og delt tiendeplass i slalåmcupen.
Hun representerte Australia under Paralympiske vinterleker 2014 i Sotsji, og var der landets første kvinnelige sitteski-utøver som deltok i paralympiske vinterleker. Der kom hun på åttendeplass i slalåm og tiendeplass i storslalåm, i klassen for sittende. Under VM i paraalpint 2015 deltok hun i storslalåm og super-G, men fullførte ingen av disse øvelsene. 
I Verdenscupen i paraalpint 2016/17 kom hun på åttendeplass totalt, i klassen for sittende, med 197 poeng. I de enkelte verdenscupene kom hun på sjetteplass i superkombinasjonen, sjuendeplass i super-G og utfor, og ellevteplass i storslalåm.
Pendergast representerer Australia under Paralympiske vinterleker 2018 i Pyeongchang.
Lutetia

Lutetia (også kalt Lutetia Parisiorum eller Lucotecia, på fransk Lutèce) er navnet som ble brukt på Paris i romertiden.
Norgesmesterskapet i orientering 1982

Norgesmesterskapet i orientering 1982 bestod av flere arrangementer som i 1982 kåret norgesmestere i orientering.
Hovedmesterskapet ble arrangert på Stord 25.-26. september. Kongepokalene ble vunnet av Anne Edith Corneliussen og Egil Iversen.